Source: http://docplayer.fi/6159361-Visuaalisten-taiteiden-koulu.html
Timestamp: 2018-06-18 08:19:42+00:00
Document Index: 21443757

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

VISUAALISTEN TAITEIDEN KOULU - PDF
Download "VISUAALISTEN TAITEIDEN KOULU"
1 VISUAALISTEN TAITEIDEN KOULU Taiteen perusopetuksen visuaalisten taiteiden yleisen oppimäärän opetussuunnitelma 2006 Kaukametsän opisto, Koskikatu 4 B, KAJAANI Puhelin ,
2 VISUAALISTEN TAITEIDEN KOULUN OPETUSSUUNNITELMA Kaukametsän opiston Visuaalisten taiteiden koulun toiminta perustuu lakiin taiteen perusopetuksesta (633/1998) sekä sitä täydentävään asetukseen (813/1998). Opetushenkilöstön kelpoisuus perustuu asetukseen opetustoimen henkilöstön kelpoisuusvaatimuksista (986/1998). Tämä opetussuunnitelma perustuu Opetushallituksen vahvistamaan taiteen perusopetuksen visuaalisten taiteiden yleisen oppimäärän opetussuunnitelman perusteisiin (Dnro 11/011/2005).
3 SISÄLLYSLUETTELO: 1 KAUKAMETSÄN OPISTON TOIMINTA-AJATUS OPETUKSEN ARVOT JA YLEISET TAVOITTEET Taiteen perusopetuksen arvot ja yleiset tavoitteet Visuaalisten taiteiden suuntautumisvaihtoehtojen yleiset tavoitteet OPETUKSEN TOTEUTTAMINEN Oppimiskäsitys Opiskeluympäristö Työtavat Oppilaaksi ottaminen Muualla suoritettujen opintojen hyväksilukeminen OPETUKSEN LAAJUUS JA RAKENNE Opetuksen tarjonta Opetuksen rakenne ja kesto Opetusjärjestelyt OPETUKSEN TAVOITTEET JA SISÄLLÖT Käsityön suuntautumisvaihtoehto Tavoitteet ja sisällöt opintokokonaisuuksittain Käsityön perusteet (opintokokonaisuudet 1-6) Käsityön syventävät opinnot eli työpajaopinnot Kuvataiteen suuntautumisvaihtoehto Tavoitteet ja keskeiset sisällöt opintokokonaisuuksittain Kuvataiteen perusteet (opintokokonaisuudet 1-6) Kuvataiteen syventävät opinnot eli työpajaopinnot (opintokokonaisuudet 7-10) ARVIOINTI TODISTUKSET Päättötodistus Osallistumistodistus LIITTEET...10
4 1 1 KAUKAMETSÄN OPISTON TOIMINTA-AJATUS Kaukametsän opisto tukee kaikkien väestö- ja ikäryhmien elinikäistä oppimista sekä edistää sivistyksellistä ja sosiaalista hyvinvointia. Kaukametsän opiston Visuaalisten taiteiden koulu antaa taiteen perusopetusta käsityön ja kuvataiteen suuntautumisvaihtoehdossa yleisen oppimäärän mukaan. Taiteen perusopetus on ensisijaisesti lapsille ja nuorille tarkoitettua tavoitteellista ja tasolta toiselle etenevää opetusta. Taiteen perusopetuksen yleisen oppimäärän tehtävänä on luoda perustaa emotionaaliselle, esteettiselle ja eettiselle kasvulle sekä antaa edellytyksiä elinikäiseen taiteiden harrastamiseen. Opetuksen tehtävänä on myös kehittää ja säilyttää kansallista kulttuuria sekä tukea oppilaan kykyä arvostaa eri kulttuureja ja toimia monikulttuurisessa yhteiskunnassa. Taiteen opiskelun tarkoituksena on avata oppilaille uusia mahdollisuuksia ymmärtää taidetta ja kulttuuria sekä niiden sisältämiä merkityksiä. Tehtävänä on myös kehittää oppilaiden ajattelemisen taitoja ja luovuutta elämän eri alueilla. Yleisen oppimäärän tehtävänä on kehittää sellaisia taitoja ja tietoja, joita oppilas tarvitsee elämän eri aloilla ja jotka antavat hänelle valmiuksia hakeutua myöhempiin opintoihin. 2 OPETUKSEN ARVOT JA YLEISET TAVOITTEET 2.1. Taiteen perusopetuksen arvot ja yleiset tavoitteet Opetus perustuu ihmiskäsitykseen, jossa ihminen on ainutkertainen ja toimii vuorovaikutuksessa toisten ihmisten kanssa sekä vaikuttaa aktiivisesti elämäänsä. Keskeistä on oppilaan luovan ajattelun ja toiminnan tukeminen. Taidekasvatuksen tavoitteena on vahvistaa oppilaan aisti- ja tunneherkkyyttä ja tukea opiskelu- ja vuorovaikutustaitojen kehittymistä. Tavoitteena on myös kehittää eri kulttuurien ymmärtämistä ja tulkitsemista. Taiteen perusopetuksen tavoitteena on tukea oppilaan minän kasvua ja kehittymistä sekä hänen kykyään jäsentää ympäröivää todellisuutta. Oppilas rakentaa maailmankuvaansa ilmaisemalla ja tutkimalla taiteen keinoin kokemuksiaan ja itselleen merkityksellisiä elämän sisältöjä. Opiskelussa on keskeistä taiteen tekeminen ja sen kokemisen ilo sekä halu, taito, uteliaisuus ja uskallus tulkita taidetta persoonallisesti. Opetuksessa tulee ottaa huomioon oppilaiden yksilölliset erot ja tukea oppilaan kehittymistä hänen omista lähtökohdistaan. Tavoitteena on myös ohjata oppilasta keskittyneeseen, määrätietoiseen ja pitkäjänteiseen työskentelyyn sekä rakentavaan toimintaan yksilönä ja ryhmän jäsenenä. Taiteen perusopetuksen yleisen oppimäärän opetuksessa korostuu taiteidenvälisyys. Kaukametsän opistossa lasten käsityön ja kuvataiteen taiteen perusopetus on yhdistetty kaksi suuntautumisvaihtoehtoa sisältäväksi Visuaalisten taiteiden kouluksi. Yhdistämisen tarkoituksena on, paitsi yhdistää voimavaroja, helpottaa oppilaiden mahdollisuutta osallistua myös toisen taiteenalan opintoihin. Visuaalisten taiteiden koulu puolestaan pyrkii erityisesti hakemaan yhteistyömuotoja saman oppilaitoksen Esittävien taiteiden koulun kanssa. Myös muiden kulttuurilaitosten kanssa pyritään yhteistyöhön.
5 Visuaalisten taiteiden suuntautumisvaihtoehtojen yleiset tavoitteet Tavoitteena on kehittää oppilaan taitoja toimia tietoon ja vuorovaikutukseen pohjautuvassa yhteiskunnassa. Tavoitteena on kehittää visuaalisen ajattelun taitoja niin, että oppilaalle syntyy käsitys visuaalisen ilmaisun laaja-alaisuudesta ja kerroksellisuudesta. Oman taiteellisen työskentelyn avulla oppilas voi määrittää suhdettaan luontoon ja kulttuuriin sekä ymmärtää, analysoida ja tulkita yhteiskunnassa ilmeneviä visuaalisia merkityksiä. Tavoitteena on, että oppilas opintojen myötä oppii ymmärtämään taiteen merkityksen omassa elämässään. Visuaaliset valmiudet Oppilas oppii - ajattelunvalmiuksia - maailman jäsentämistä näkemänsä ja kokemansa avulla - oman työskentelynsä jäsentelyä ja pohdintaa - käyttämään omassa ilmaisussaan ajatuksiaan, mielikuviaan, tunteitaan, tietojaan ja taitojaan - visuaalisten taiteiden käsitteitä ja sanastoa ja oppii käyttämään niitä. Ilmaisu Oppilas oppii - ilmaisemaan ajatuksiaan ja tunteitaan visuaalisesti - ilmaisussa tarvitsemiaan taitoja ja tietoja - käyttämään keskeisiä välineitä, työtapoja ja materiaaleja sekä soveltamaan niitä työskentelyssään - soveltamaan taitojaan ja tietojaan oman työn suunnittelussa ja toteuttamisessa - hakemaan vaikutteita työskentelyynsä luonnosta, rakennetusta ympäristöstä, historiallisista kohteista, museoista ja näyttelyistä, muilta taiteenaloilta, tietokirjallisuudesta ja mediasta sekä visuaalisten ja muiden alojen ammattilaisilta - välinehuollon perusteita, materiaalien tarkoituksenmukaista, turvallista ja kestävän kehityksen mukaista käyttöä. Kulttuurisuhteen kehittyminen Oppilas oppii - hankkimaan tietoa oman kulttuurinsa ja muiden kulttuurien elämäntavasta, visuaalisista taiteista, niiden historiasta, nykyisyydestä ja kulttuuriperinnöstä sekä vertailemaan niitä keskenään - arvostamaan ja arvottamaan omaa kulttuuriaan ja itselleen vieraita kulttuureita - tuntemaan vastuuta luonnosta ja elinympäristöstä Sosiaaliset ja vuorovaikutukselliset taidot Oppilas oppii - oma-aloitteisuutta - keskittymiskykyä, herkkyyttä, eläytymiskykyä ja itseluottamusta - ottamaan vastuuta omasta ja ryhmän työskentelystä - työskentelemään vuorovaikutuksessa ryhmän ja ympäröivän yhteisön kanssa - käyttämään kulttuuripalveluja Arviointikyvyn kehittyminen Oppilas oppii - arvostamaan, tulkitsemaan ja arvioimaan sekä omaa että muiden työskentelyprosessia, oppimista ja tuloksia - arvioimaan visuaalisten taiteiden teoksia, tuotteita, rakennettua ja luonnonympäristöä sekä mediaympäristöä
6 3 3. OPETUKSEN TOTEUTTAMINEN 3.1. Oppimiskäsitys Visuaalisten taiteiden koulun opetussuunnitelma perustuu oppimiskäsitykseen, jonka mukaan oppiminen ymmärretään yksilölliseksi ja yhteisölliseksi taitojen ja tietojen rakennusprosessiksi, jonka kautta syntyy kulttuurillinen osallisuus. Taiteen oppiminen on pitkäjänteinen ja kokonaisvaltainen prosessi. Opiskelu on tavoitteellista, ja erilaisissa tilanteissa työskennellään opettajan ohjauksessa, vuorovaikutuksessa opettajan ja ryhmän kanssa sekä itsenäisesti. Opettajalla on keskeinen merkitys sekä oppilaan opiskelutaitojen että opiskeluympäristön kehittämisessä sellaiseksi, että erilaisten oppilaiden edistyminen on mahdollista. Oppilaalla on aktiivinen rooli opiskelussa ja oppimisessa. Opetuksessa otetaan huomioon oppilaan aiemmat kokemukset ja hänen elämismaailmansa. Oppimisessa lähtökohtana on tutkiva oppiminen ja toiminnallinen lähestymistapa opittaviin asioihin. Työtapojen tulee ohjata oppilasta arvostamaan kaikkien ryhmän jäsenten työskentelyä ja työn tuloksia Opiskeluympäristö Tavoitteena on, että opiskeluympäristö tukee oppilaan kasvua ja oppimista sekä antaa hänelle onnistumisen kokemuksia. Hyvä opiskeluympäristö on ilmapiiriltään avoin, myönteinen ja oppilasta rohkaiseva. Oppilaalla tulee olla mahdollisuus asettaa omia tavoitteita, ja häntä tulee kannustaa työskentelemään itsenäisesti ja toisten kanssa. Oppilasta tuetaan löytämään sopivia työtapoja sekä kehittämään taitoja tavoitteelliseen ja pitkäjänteiseen opiskeluun. Tilojen, työvälineiden ja materiaalien tulee mahdollistaa opetussuunnitelman perusteiden mukainen opiskelu. Hyvä opiskeluympäristö on fyysisesti, psyykkisesti ja sosiaalisesti turvallinen. Opiskeluympäristössä on otettava huomioon, että taiteellinen työskentely on pitkäjänteistä ja taitojen oppiminen tapahtuu vähitellen ja vaatii aikaa. Oppiminen perustuu tekemällä oppimiseen, suunnitelmallisuuteen sekä kykyyn arvioida omaa oppimista. Opetuksessa painottuvat yhdessä opiskelu ja oppiminen Työtavat Visuaalisten taiteiden koulun opetus tapahtuu viikoittain kokoontuvissa opetusryhmissä. Opintoihin kuuluvat myös opintoretket ja/tai näyttelykäynnit. Opintoihin sisältyy lisäksi itsenäistä työskentelyä (esim. kotitehtävät), joiden laskennallinen osuus on 1/10 koko suuntautumisvaihtoehdon 500 tunnin opetusmäärästä. Visuaalisten taiteiden koulun kuvataiteen tai käsityön suuntautumisvaihtoehdon oppilaat voivat suorittaa 1/3 opinnoistaan toisen suuntautumisvaihtoehdon puolelta. Opetusjärjestelyissä otetaan huomioon visuaalisten taiteiden luonne. Oppimistapahtumassa on keskeistä omien kokemuksien, ajatusten ja tunteiden pohdinta ja niiden työstäminen visuaaliseen
7 4 muotoon. Materiaalien ja tekniikoiden parissa työskentely vaatii aikaa. Visuaalisissa taiteissa ilmaisukyky, taidot ja tiedot kehittyvät, kun opiskelu etenee rauhallisesti ja pitkäkestoisesti Oppilaaksi ottaminen Oppilaat valitaan ilmoittautumisjärjestyksessä. Mikäli ilmoittautuneita on määräaikaan mennessä enemmän kuin ryhmiin voidaan ottaa ja ilmoittautumisjärjestys on epäselvä, voidaan ryhmiin otettavat oppilaat arpoa. Jatkossa perusopetusryhmiin ovat ensisijalla jo aiemmin opintonsa aloittaneet oppilaat, jotka voivat suoraan siirtyä seuraavaan opintokokonaisuuteen. Syventävien opintojen työpajoihin oppilaat valitaan iän perusteella. Työpajoihin ovat ensisijalla taiteen perusopetuksen perusopintokokonaisuudet 1-6 suorittaneet oppilaat sekä visuaalisten taiteiden perusopetuksen ryhmissä aiemmin opiskelleet oppilaat Muualla suoritettujen opintojen hyväksilukeminen Muualla suoritettuja opintoja voidaan lukea hyväksi, mikäli ne vastaavat visuaalisten taiteiden perusopetuksen yleisen oppimäärän tavoitteita ja sisältöjä. Oppilaan on esitettävä opinnoistaan asianmukainen todistus tai osoitettava taitonsa työnäytteiden perusteella. Hyväksilukemisesta päättää opiston taiteen perusopetuksesta vastaava henkilö / henkilöt yhdessä opettajan kanssa. 4. OPETUKSEN LAAJUUS JA RAKENNE 4.1. Opetuksen tarjonta Visuaalisten taiteiden koulu antaa yleisen oppimäärän mukaista taiteen perusopetusta kuvataiteen ja käsityön suuntautumisvaihtoehdoissa. Taiteen perusopetuksen yleisen oppimäärän laskennallinen laajuus kuvataiteen tai käsityön suuntautumisvaihtoehdossa on 500 opetustuntia. Opintojen laajuuden laskennallisena perustana on käytetty 45 minuutin pituista oppituntia. Visuaalisten taiteiden koulun vuosittainen opetustarjonta vastaa vähintään mainittua yleisen oppimäärän laskennallista laajuutta. Oppilaitoksen ylläpitäjä voi päättää järjestää lukuvuosittaiset opinnot myös yleisen oppimäärän suorittamiseksi vaadittavia tuntimääriä laajempina esimerkiksi lisäämällä vuosittaisten opintoviikkojen määrää tai viikoittaisen opetuskerran kestoa. Yleisen oppimäärän opinnot aloitetaan 7-8-vuotiaana ja ne voi suorittaa 7 vuodessa. Kaukametsän opisto voi tarjota myös varhaisiän taidekasvatusta alle kouluikäisille. Visuaalisten taiteiden koulu voi tarjota myös valinnaisia opintokokonaisuuksia, jotka suoritetaan erillään lukukausiopetuksesta. Kullekin valinnaiselle opintokokonaisuudelle laaditaan opetussuunnitelma ja opintokokonaisuuden on vastattava visuaalisten taiteiden taiteen perusopetuksen yleisen oppimäärän tavoitteita ja sisältöjä. Opiskelija voi sisällyttää valinnaisia opintokokonaisuuksia vaadittavaan kymmeneen opintokokonaisuuteen, jolloin valinnaisista opintokokonaisuuksista kertyvät opetustunnit luetaan hyväksi osana perus- tai syventävien opintojen opintokokonaisuuksia.
8 Opetuksen rakenne ja kesto Visuaalisten taiteiden yleisen oppimäärän opinnot sekä käsityön että kuvataiteen suuntautumisvaihtoehdoissa (laskennallinen laajuus 500 tuntia) muodostuvat perus- ja työpajaopinnoista. Opintokokonaisuuksia on yhteensä kymmenen, 6 perusopintokokonaisuutta ja 4 työpajaa. Perusopinnoissa (opintokokonaisuudet 1-6) kuuden opintokokonaisuuden laskennallinen laajuus on yhteensä 320 h. Syventävissä opinnoissa opintokokonaisuuksien laajuus voi vaihdella. Yhteensä oppilaan tulee suorittaa vähintään 4 työpajaa, joiden tuntimäärä on yhteensä 180 h. Opintojen rakennetta ja kestoa kuvataan alla olevan kaavion lisäksi liitteessä 1. OPINTOJEN KERTYMISTÄ KUVAAVA KAAVIO : vuosi ikä opetuksen vaihe tuntimäärät v. perusopinnot, opintokokonaisuudet ryhmä = 2 h / viikko x 30 viikkoa + omatoimisia opintoja h /vuosi = 64 h / lukuvuosi v. perusopinnot, opintokokonaisuus 3 1 ryhmä = 2 h / viikko x 30 viikkoa + omatoimisia opintoja h /vuosi = 64 h / lukuvuosi v. perusopinnot, opintokokonaisuus 4 1 ryhmä = 2 h / viikko x 30 viikkoa + omatoimisia opintoja h /vuosi = 64 h / lukuvuosi v. perusopinnot, opintokokonaisuus 5 1 ryhmä = 2 h / viikko x 30 viikkoa + omatoimisia opintoja h /vuosi = 64 h / lukuvuosi v. perusopinnot, opintokokonaisuus 6 1 ryhmä = 2 h / viikko x 30 viikkoa + omatoimisia opintoja h /vuosi = 64 h / lukuvuosi v. työpajat 1 ryhmä = 3 h / viikko x 25 viikkoa + omatoimisia opintoja 15 h/vuosi = 90 h / lukuvuosi v. työpajat 1 ryhmä = 3 h/ viikko x 25 viikkoa + omatoimisia opintoja 15 h/vuosi = 90 h / lukuvuosi 500 tuntia* *Opetusta järjestetään yhteensä 500 tuntia, josta lähiopetusta on 450 tuntia ja omatoimisia opintoja 50 tuntia.
9 Opetusjärjestelyt Opetusryhmät muodostetaan huomioiden oppilaiden ikä sekä edistyneisyys. Visuaalisten taiteiden perusopintoihin voidaan vuosittain muodostaa kaksi aloittavaa opetusryhmää, yksi kumpaankin suuntautumisvaihtoehtoon. Ryhmään otetaan kerralla oppilasta. Työpaja- ryhmiin otetaan oppilasta. 5. OPETUKSEN TAVOITTEET JA SISÄLLÖT 5.1. Käsityön suuntautumisvaihtoehto Tavoitteet ja sisällöt opintokokonaisuuksittain Käsityön suuntautumisvaihtoehdossa oppilasta ohjataan monipuolisesti ja pitkäjänteisesti esinetuotantoon ja tuotteen suunnitteluun. Oppilas oppii ilmaisemaan itseään käsityötaiteen eri osaaluilla, joita ovat esinesuunnittelu, tekstiili ja vaatetus, kulttuuri, ympäristö ja asuminen sekä perinne. Käsityön opetuksen keskeisiä sisältöjä Kaukametsän visuaalisten taiteiden koulussa ovat värityöskentely, tekstiilien rakentaminen eri materiaalein, vaatetuksen erityistekniikat, keramiikka, ympäristö ja asuminen, käsityökulttuuri ja perinteet sekä monitaiteelliset työmuodot. Aiheiden käsittelyyn sisällytetään kestävään kehitykseen ja tuotteen elinkaareen liittyviä perustietoja. Lisäksi tutustutaan eri aikakausien ja maiden käsityöhön ja taideteollisuuteen. Käsityön yleisen oppimäärän opetuksen tavoitteena on kehittää oppilaan kokonaisilmaisua oivalluksen ja kokeilun kautta. Oppilasta ohjataan katsomaan ja tutkimaan ympäristöään luovan ongelmaratkaisun menetelmin. Samalla tuetaan oppilaan myönteisen minäkuvan kehittymistä, työhön keskittymistä ja toisen huomioonottamista. Oppilaan yksilö- ja ryhmätyötaitoja kehitetään ongelmakeskeisten tehtävien avulla. Opetuksen sisältöjen avulla kehitetään mm. oppilaan muototajua, väritajua, materiaalitajua, työtapojen- ja välineiden tuntemusta, esteettistä valintakykyä, kuvallista sommittelutaitoa, tilatajua, rakenteiden tuntemusta, suhteiden tajua sekä luonnon ja ekologian tuntemusta sekä ongelmaratkaisukykyä. Opetuksella laajennetaan ja syvennetään oppilaan tietoja ja taitoja joko yhdellä tai useammalla käsityön osa-alueella ja tuetaan oppilaan persoonallisen itseilmaisun kehittymistä. Opetuksessa käsitellään teemallisia kokonaisuuksia. Käsityöllinen suunnitteluprosessi edellyttää syvällistä perehtymistä aihepiiriin, jolloin luodaan valmiuksia tutkivaan itseilmaisuun ja esteettisten elämysten analysointiin. Etsitään erilaisia näkökulmia havainnoida ja arvioida tuotteita ja ympäristöä. Erilaisten kokemusten ja elämysten kautta laajennetaan ja syvennetään käsityöllisen toiminnan tuntemusta kulttuurin ja taiteen alueella. Käsityön suuntautumisvaihtoehdon perusopintojen sisältöalueet on kuvattu liitteen 2 taulukossa.
10 Käsityön perusteet (opintokokonaisuudet 1-6) Opetuksen tavoitteet ja sisällöt rakennetaan ja tarkistetaan vuosittain niin, että ne opintokokonaisuudesta toiseen edetessä monipuolistuvat ja syvenevät. Opetus pohjaa teemoihin ja niissä otetaan huomioon oppilaan ikä ja kehitysvaihe. Tavoitteena on, että oppilas oppii käsityöllisen prosessin kulun, tuotteen suunnittelun perusteet sekä harjoittelee monipuolisesti eri materiaalien, työvälineiden ja tekniikoiden käyttöä. Tietäminen, tekeminen, ongelman ratkaisu, materiaalin muokkaaminen, ajattelu ja motorinen toiminta kuuluvat käsityössä kiinteästi yhteen. Oppilaan tulee hallita perustiedot ja taidot eri käsityöllisten materiaalien ja työvälineiden käytössä sekä suunnittelutavoissa, osata soveltaa tietojaan ja taitojaan eri yhteyksissä. Tavoitteena on, että oppilas ymmärtää teknisen toteutuksen ja eri materiaalien käsittelyn mahdollisuudet oman ilmaisun esilletuomisessa. Käsityöprosessissa yhdistyvät ideointi sekä taiteellinen ja tekninen suunnittelu sekä toteuttava valmistaminen yhdeksi kokonaisuudeksi, jonka suorittaa yksi ja sama henkilö. Tekemisen ja työn tuloksena syntyy konkreettinen esine, käyttö- ja/tai taide-esine, mutta myös elämäntaidollisia kykyjä, kuten minäkuvan ja itsetunnon kehittymistä Käsityön syventävät opinnot eli työpajaopinnot Syventävä opetus antaa oppilaalle mahdollisuuden tehdä syvällistä tutkimusta ja kokeilua yhdellä tai useammalla käsityön alueella. Tavoitteena on, että oppilaan kyky työskennellä itsenäisesti kehittyy ja hän oppii tietoisesti tekemään valintoja omassa ilmaisussaan, tekniikoiden ja materiaalien valinnassa sekä perustelemaan valintojaan. Opetuksen tavoitteena on syventää ja laajentaa oppilaan tietoja ja taitoja eri taiteenaloista ja luoda edellytyksiä vastaanottaa taiteenalojen tarjoamia edellytyksiä. Tavoitteena on, että oppilas oppii ilmaisemaan itseään oman käsityöllisen ideoinnin, suunnittelun, havainnollistamisen ja valmistuksen kautta eri materiaaleja ja valmistusmenetelmiä hyödyntäen. Oppilaan tulee ymmärtää kulttuuriperinnön, taiteidenvälisyyden ja luonnontuntemuksen merkityksen kehittäessään ja luodessaan laadukkaita käyttäjä- ja ympäristöystävällisiä tuotteita. Oppilas oppii arvioimaan omia ja muiden työskentelyä ja tuotoksia asianmukaisin kriteerein. Syventävä opetus voi myös olla osana eri taiteenalojen yhteistyönä toteutettavassa produktissa tai produktiossa. Työpajaopintojen sisällöt ja kurssitarjonta voivat vaihdella. Työpajojen opetussuunnitelmat liitetään Visuaalisten taiteiden koulun opetussuunnitelmaan vuosittain tarkistettavina liitteinä Kuvataiteen suuntautumisvaihtoehto Tavoitteet ja keskeiset sisällöt opintokokonaisuuksittain Kuvataiteen suuntautumisvaihtoehdossa oppilas oppii ilmaisemaan itseään kuvataiteen eri osaalueilla, joita ovat kuvallinen ilmaisu, kuvallinen media, kulttuuriperintö, esineympäristö ja muotoilu sekä luonnon ja rakennetun ympäristön visuaaliset ilmiöt.
11 8 Kuvataiteen opetuksen keskeisiä sisältöjä Kaukametsän Visuaalisten taiteiden koulussa ovat piirustus, maalaus, taidegrafiikka, valokuvaus, kuvanveisto, keramiikka ja kuvataiteen soveltavat menetelmät sekä monitaiteelliset työmuodot. Oppilas oppii ymmärtämään, tulkitsemaan ja arvottamaan kuvataiteen ilmiöitä nyky-yhteiskunnassa historiallisesta, eettisestä ja esteettisestä näkökulmasta. Kuvataiteen yleisen oppimäärän opetuksen tavoitteena on kehittää oppilaan kykyä ilmaista itseään kuvallisesti, tulkita kuvaa ja arvioida sitä kriittisesti. Tavoitteena on, että oppilas oppii hankkimaan omassa ilmaisussaan tarvitsemiaan taitoja ja tietoja ja harjoittelee niiden käyttöä. Opetuksessa on keskeistä oppilaan visuaalisen yleissivistyksen sekä ajatteluvalmiuksien, havaintokyvyn ja luovuuden vahvistaminen. Kuvataideopetuksessa oppilasta ohjataan ilmaisemaan ajatuksiaan, mielikuviaan ja tunteitaan kuvallisesti sekä sanallistamaan työskentelyään ja käyttämään monipuolisesti eri materiaaleja sekä tekniikoita. Työskentelyssä korostuu mielikuvituksen, intuition sekä aistitiedon merkitys. Opetus on ongelmakeskeistä ja vuorovaikutuksellista. Tavoitteena on kehittää oppilaan tutkivaa ja ennakkoluulotonta työskentelytapaa. Opetuksessa käsitellään teemallisia kokonaisuuksia. Oppilasta rohkaistaan työskentelemään sekä itsenäisesti että yhdessä muiden kanssa ja arvioimaan ja arvostamaan omaa ja muiden työtä. Kuvataiteen suuntautumisvaihtoehdon perusopintojen sisältöalueet on kuvattu liitteen2 taulukossa Kuvataiteen perusteet (opintokokonaisuudet 1-6) Opetuksen tavoitteet ja sisällöt rakennetaan niin, että ne opintokokonaisuudesta toiseen edettäessä monipuolistuvat ja syvenevät. Opetus on teemallista, ja siinä otetaan huomioon oppilaan ikä ja kehitysvaihe. Tavoitteena on, että oppilas oppii kuvallisia ajattelunvalmiuksia ja kuvan tekemisen perustaitoja usealla eri kuvataiteen osa-alueella sekä oppii kehittämään omaa kuvallista ilmaisuaan. Oppilas harjoittelee kuvan visuaalisten peruselementtien käyttämistä sekä tutustuu eri materiaaleihin ja eri tekniikoiden ilmaisullisiin mahdollisuuksiin. Oppilas harjoittelee materiaalien ja työskentelyvälineiden käyttämistä tarkoituksenmukaisesti, turvallisesti ja kestävän kehityksen mukaisesti. Opinnoissa tarkastellaan kuvataiteen ja arjen kuvia sekä kehitetään oppilaan kulttuurin, nykytaiteen ja taidehistorian tuntemusta. Oppilas tutustuu esineympäristöön, muotoilun perusteisiin, rakennettuun ja luonnon ympäristöön. Kuvallinen työskentely pohjautuu oppilaan havaintoihin, mielikuviin ja mielikuvitukseen. Oppilas opettelee tulkitsemaan ja arvioimaan sanallisesti omaa ja muiden työskentelyä ja töitä Kuvataiteen syventävät opinnot eli työpajaopinnot (opintokokonaisuudet 7-10) Tavoitteena on, että oppilas kehittää taiteellista ilmaisukykyään yhdellä tai useammalla kuvataiteen alueella. Työpajoissa oppilas syventää taitojaan ja tietojaan sekä perehtyy aiempaan perusteellisemmin materiaalien ja tekniikoiden mahdollisuuksiin oman ilmaisunsa välineenä. Tavoitteena on, että opintojen aikana oppilaan kyky itsenäiseen työskentelyyn kehittyy ja hän oppii tekemään tietoisesti valintoja omassa ilmaisussaan sekä perustelemaan niitä. Oppilas opettelee
12 9 arvioimaan omaa ja muiden työskentelyä ja töitä. Oppilas saa monipuolisia kokemuksia työskentelystä yhdessä muiden kanssa. Keskeisiä sisältöalueita ovat kuvallinen ilmaisu, taiteen tuntemus, taidehistoria ja nykytaiteen kuvasto, oppilaan oma kulttuuriperintö ja hänelle vieraiden kulttuurien kuvallinen maailma, rakennettu ja luonnon ympäristö, esineympäristö ja kuvallinen media. Työpajatyöskentelyssä yhdistetään teemallisiksi kokonaisuuksiksi kuvataiteen eri osa-alueita ja toteutetaan taiteiden välisiä teemoja. Syventävä opetus voi myös olla osana eri taiteenalojen yhteistyönä toteutettavassa produktissa tai produktiossa. Työpajaopintojen sisällöt ja kurssitarjonta voivat vaihdella. Työpajojen opetussuunnitelmat liitetään Visuaalisten taiteiden koulun opetussuunnitelmaan vuosittain tarkistettavina liitteinä. 6. ARVIOINTI Arvioinnin tehtävä on tukea oppilaan edistymistä opinnoissa. Arviointi on kannustavaa ja rohkaisevaa ja ohjaa oppilasta myös omien tavoitteiden asettamiseen. Monipuoliseen, jatkuvaan arviointiin sisältyy erilaisia palautteen antamisen tapoja ja ohjausta itsearviointiin. Oppilaan tulee saada työskentelystään ja suorituksistaan sanallista palautetta suullisesti ja/tai kirjallisesti koko opintojensa ajan. Häntä opastetaan oman oppimisensa dokumentoimiseen ja kehittymisensä seurantaan. Arvioinnin kohteina ovat visuaalisten taiteiden yhteiset tavoitteet ja käsityön tai kuvataiteen suuntautumisvaihtoehdon tavoitteet. Oppimisen arviointi Kaukametsän opistossa perustuu oppilaan itsearviointiin ja opettajan suulliseen arviointiin koko opiskelun ajan. Itsearviointi Arvioinnin kohteena on koko oppimistapahtuma eikä esimerkiksi pelkkä tuotos. Oppilaan oppimistulosten arvioinnin perustana on opiskelijan oma tavoitteiden asettelu, työskentelyprosessi sekä prosessin tuloksena syntynyt tuotos. Vertaisarviointi Kaikkien opintokokonaisuuksien päätteeksi harjoitellaan ja totuttaudutaan käymään oman ryhmän kanssa perusteltua arviointikeskustelua. Opettajan suorittama arviointi Opettajan antaman palautteen tulee olla perusteltua ja vuorovaikutteista opiskelijan kanssa. 7. TODISTUKSET 7.1. Päättötodistus Oppilas saa taiteen perusopetuksen yleisen oppimäärän päättötodistuksen suoritettuaan 10 opintokokonaisuutta. Kaikki oppilaan suorittamat opintokokonaisuudet merkitään päättötodistukseen. Todistuksesta on käytävä selville, missä visuaalisen taiteiden suuntautumisvaihtoehdossa oppilas on opiskellut. Päättötodistuksen tulee sisältää seuraavat asiat: - koulutuksen järjestäjän ja oppilaitoksen nimi - taiteenala ja opinnot, joista päättötodistus annetaan - oppilaan nimi ja syntymäaika
13 10 - opiskeluaika vuosina - oppilaan suorittamat opintokokonaisuudet ja oppilaan saaman opetuksen tuntimäärä niissä (laskennan perustana käytetään 45 minuutin pituista oppituntia) - rehtorin allekirjoitus ja oppilaitoksen leima - lainsäädäntö, johon koulutus perustuu - opetusministeriön myöntämän koulutuksen järjestämisluvan päivämäärä tai kunnan päätös (päivämäärä) opetussuunnitelman hyväksymisestä - maininta, että taiteen perusopetuksen yleinen oppimäärä koostuu vähintään kymmenestä opintokokonaisuudesta - maininta, että koulutus on toteutettu Opetushallituksen vahvistamien taiteen perusopetuksen yleisen oppimäärän opetussuunnitelman perusteiden 2005 mukaisesti Osallistumistodistus Visuaalisten taiteiden koulussa opinnoista, joihin oppilas on osallistunut aktiivisesti (vähintään 85%), merkitään suoritus oppilaan henkilökohtaiseen opintokirjaan. Opintokirja toimii myös osallistumistodistuksena opinnoista Visuaalisten taiteiden koulussa. Pyydettäessä oppilaalle voidaan kirjoittaa lisäksi erillinen todistus, jossa mainitaan oppilaan osallistumisesta taiteen perusopetukseen Kaukametsän opistossa. 8. LIITTEET Liite 1. Visuaalisten taiteiden koulun opintojen rakenne Liite 2. Perusopintojen sisältöalueet Taulukossa kuvataan Visuaalisten taiteiden koulun perusopintojen sisältöjä, jotka jakaantuvat kolmeen alueeseen. Opiskeltavat tekniikat ja materiaalit on lueteltu molemmille suuntautumisvaihtoehdoille erikseen. Taulukkoa lukiessa on huomattava, että samat tekniikat voivat toistua opintojen aikana jopa vuosittain, mutta materiaaleja ja/tai työtapoja vaihtaen ja tietoja ja taitoja syventäen. Tiedolliset opinnot ovat visuaalisille taiteille yhteistä aluetta. Näitä asioita käsitellään molemmissa suuntautumisvaihtoehdoissa opintokokonaisuudelle valitun teeman sisällä. Teema voi vaihtua vuosittain. Taulukkoon on kirjoitettu aikataulu, jossa tiedolliset opinnot etenevät. Työskentelytaitojen opiskelu alkaa heti ensimmäisestä opintokokonaisuudesta ja jatkuu kaikkien opintojen ajan.
14 11 Liite 1 VISUAALISTEN TAITEIDEN KOULUN OPINTOJEN RAKENNE Kuvataiteen perusopinnot - 5-vuotinen h, josta etäopetusta 20h - Opintokokonaisuude t 1-6 Piirustus maalaus grafiikka valokuvaus kuvanveisto keramiikka soveltavat menetelmät TAIDETIETO Taiteiden väliset yleiset opinnot visuaalisten taiteiden koulussa Sisältyvät yhteisinä opintoina molempiin suuntautumisvaihtoehtoihin värioppi sommittelu kulttuuriperintö visuaalinen kulttuuri historia taiteessa ja tyyleissä Visuaalisten taiteiden työpajaopinnot - 2 vuotinen h, josta etäopetusta 30 h - Opintokokonaisuudet 7-10 Kuvataiteen työpajat Käsityön työpajat Taiteidenväliset työpajat piirustus Käsityön perusopinnot - 5-vuotinen h, josta etäopetusta 20h - Opintokokonaisuude t 1-6 esinesuunnittelu tekstiili vaatetus kulttuuri ympäristö ja asuminen perinne Taidetieto on molemmille suuntautumisvaihtoehdoille yhteinen opintojen alue. Perusopinnot (opintokokonaisuudet 1-6) ovat kummassakin suuntautumisvaihtoehdossa pääsääntöisesti erikseen. Opettajat voivat kuitenkin soveltaa opinnoista yhteisiä kokonaisuuksia, jolloin sekä käsityön että kuvataiteen oppilaat suorittavat jonkin opintojen alueen kuuntelemalla saman johdannon ja tekemällä mahdollisesti myös saman tehtävän. Työpajoja voidaan järjestää käsityölle ja kuvataiteelle osittain yhteisinä, osittain erillisinä opintoina. Huom. Oppilas voi halutessaan suorittaa kaikkiaan 1/3 500 tunnin opinnoistaan toisen suuntautumisvaihtoehdon puolella.